17 टीमों ने की सारस गणना नौनेरा में मिले सर्वाधिक 64
घनाकेवलादेव नेचुरल हिस्ट्री सोसायटी की ओर से शुक्रवार को 35 वीं सारस गणना की गई। इसमें सबसे अधिक सारस कामां के नौनेरा क्षेत्र में मिले। नौनेरा में दो टीमें गई थी।
पहली टीम नेचरलिस्ट लक्ष्मणसिंह सिकरवार के नेतृत्व में गई, जिसने 64 इंडियन सारस एवं 98 कामन क्रेन देखे, जबकि दूसरी टीम रेंजर नारायणसिंह नरुका के नेतृत्व में गई, जिसने 41 इंडियन सारस एवं 82 कामन क्रेन देखने की पुष्टि की है। दोनों के नौनेरा पहुंचने में करीब दो घंटे का अंतर था। इसलिए संख्या में इस तरह का अंतर जाता है। सारस गणना के लिए 17 टीमें बनाई गई थी, जिसमें पांच केवलादेव घना में तथा आसपास के इलाकों में भेजी गई। प्रारंभ में जीकेएनएचएस के अध्यक्ष कृष्ण कुमार, केएनपी निदेशक बीजू जोय आदि ने गणना की तकनीकी जानकारी दी। केवलादेव घना के एसीएफ पुष्पेंद्र सिंह कटेला ने बताया कि शुक्रवार को गणना में 61 भारतीय सारस देखे गए। इसमें नौनेरा में सबसे अधिक 41, केवलादेव घना में 10, कीठम में आठ रारह में दो भारतीय सारस पाए गए।
hin_Deva awa_Deva hin_Deva